[bookmark: _Hlk132392296][bookmark: _Hlk132397414]5. pielikums
Iepirkuma nolikumam

LĪGUMS Nr.____ (projekts)
N1 kategorijas transportlīdzekļa iegāde ar lietoto transportlīdzekļu ieskaitu

	Rīgā
	Dokumenta datums ir pēdējais tā 
elektroniskās parakstīšanas datums



Valsts akciju sabiedrība “Ceļu satiksmes drošības direkcija” (turpmāk – Pasūtītājs) tās _________ personā, kurš rīkojas uz ____________ pamata, no vienas puses, un 
____________________, (turpmāk tekstā – Piegādātājs) tās _______________ personā, kurš rīkojas uz ___________________ pamata, no otras puses, 
turpmāk kopā – Puses, katrs atsevišķi – Puse, pamatojoties uz Pasūtītāja rīkotā iepirkuma “N1 kategorijas transportlīdzekļa iegāde ar lietoto transportlīdzekļu ieskaitu” (id.nr. CSDD 2026/57) (turpmāk – Iepirkums) rezultātiem, noslēdz šādu līgumu (turpmāk – Līgums): 

1. [bookmark: _Hlk20922825]LĪGUMA PRIEKŠMETS
1.1. Pasūtītājs pērk un Piegādātājs piegādā 1 (vienu) jaunu N1 kategorijas transportlīdzekli (turpmāk – Transportlīdzeklis vai Prece) saskaņā ar Līguma 1.pielikumā pievienoto tehnisko specifikāciju un Piegādātāja Iepirkumā iesniegto tehnisko piedāvājumu (turpmāk abi kopā – Tehniskā specifikācija) un atbilstoši Līgumā noteiktajiem piegādes, apkopju un garantijas saistību nosacījumiem (turpmāk viss kopā – Preču piegāde).
1.2. [bookmark: _Hlk29807325]Piegādātājs nodrošina Preces atbilstību Līgumā, tostarp Tehniskajā specifikācijā, izvirzītajām prasībām un spēkā esošo normatīvo aktu noteikumiem. 
1.3. Pasūtītājs nodod un Piegādātājs pieņem savā īpašumā Tehniskajā specifikācijā noteiktos  2 (divus) Pasūtītāja īpašumā esošus lietotus transportlīdzekļus, par to izdarot attiecīgu ieskaitu kopējā līgumcenā (turpmāk – Ieskaita transportlīdzekļi).
1.4. Pretrunu gadījumā starp Pasūtītāja tehnisko specifikāciju un Piegādātāja tehnisko piedāvājumu noteicošā ir Pasūtītāja tehniskā specifikācija.

2. PIEGĀDES KĀRTĪBA, PUŠU TIESĪBAS UN  PIENĀKUMI
2.1. Piegādātājs nodrošina Preces piegādi pilnā apjomā atbilstoši Līguma noteikumiem ne vēlāk kā 5 (piecu) mēnešu laikā no Līguma spēkā stāšanās dienas. 
2.2. Preču piegādes vieta – Rīga, Sergeja Eizenšteina ielā 6.
2.3. Piegādātājs nodrošina Transportlīdzekļa reģistrāciju normatīvajos aktos noteiktā kārtībā.
2.4. Pieņemot Preci, Pasūtītājs pārbauda Preces atbilstību Līgumā izvirzītajām prasībām, nepieciešamības gadījumā veicot izmēģinājuma braucienu vai pieaicinot ekspertus.
2.5. Ja Pasūtītājs Preces pieņemšanas brīdī konstatē Preces nepilnības vai trūkumus, Puses paraksta aktu, kurā norāda konstatētās nepilnības vai trūkumus un to novēršanas termiņu. Piegādātājam ir pienākums novērst konstatētās Preces nepilnības vai trūkumus vai samainīt Preci uz atbilstošu Preci Pasūtītāja noteiktajā termiņā, kas nav īsāks par piecām darba dienām, ja vien trūkuma raksturs neprasa to tūlītēju novēršanu.
2.6. [bookmark: _Hlk138072264]Par Preces piegādi un pieņemšanu Puses paraksta pieņemšanas – nodošanas aktu 2 (divos) eksemplāros, no kuriem viens tiek nodots Pasūtītājam, otrs – Piegādātājam. 
2.7. Pieņemšanas – nodošanas aktā tiek norādīts: piegādātā Transportlīdzekļa marka un modelis, transportlīdzekļa identifikācijas numurs (VIN), valsts reģistrācijas numurs, Transportlīdzekļa komplektācija un aprīkojums. 
2.7.1. [bookmark: _Hlk507095281]Preču pieņemšanas-nodošanas aktus ir tiesīgi parakstīt:
2.7.2. no Pasūtītāja puses – __________________;
2.7.3. no Piegādātāja puses – _________________.
2.8. Īpašuma tiesības uz Transportlīdzekli un tā nejaušas bojāejas vai bojājuma risks pāriet Pasūtītājam ar Transportlīdzekļa pieņemšanas–nodošanas akta abpusējas parakstīšanas brīdi, ja Transportlīdzeklis ir reģistrēts uz Pasūtītāja vārda un Pasūtītājam ir nodoti visi Līgumā noteiktie dokumenti, atslēgas, aprīkojums un piederumi.

3. IESKAITA TRANSPORTLĪDZEKĻA NODOŠANA PIEGĀDĀTĀJAM UN PREČU TEHNISKO APKOPJU PIEŅEMŠANAS KĀRTĪBA
3.1. [bookmark: _Hlk138072129]Pasūtītājs ne vēlāk kā 1 (vienas) nedēļas laikā pēc Preces pieņemšanas-nodošanas akta abpusējas parakstīšanas, nodod un Piegādātājs pieņem Līguma 1.pielikumā norādītos Ieskaita transportlīdzekļus, parakstot Ieskaita transportlīdzekļu pieņemšanas – nodošanas aktu 2 (divos) eksemplāros. Ieskaita transportlīdzekļu pieņemšanas – nodošanas akta viens eksemplārs tiek nodots Pasūtītājam, otrs – Piegādātājam un apliecina Ieskaita transportlīdzekļa nodošanu Piegādātājam.
3.2. Parakstot Ieskaita transportlīdzekļa pieņemšanas – nodošanas aktu, Piegādātājs un Pasūtītājs apstiprina, ka Ieskaita transportlīdzeklis atbilst Līguma 1.pielikumā noteiktajam un Piegādātājam nav pretenziju par tā tehnisko stāvokli un atbilstību. Ja Ieskaita transportlīdzekļu pieņemšanas – nodošanas akta parakstīšanas brīdī tiek konstatēts, ka Ieskaita transportlīdzeklis neatbilst Līguma 1.pielikumā noteiktajam, Pasūtītājs par saviem līdzekļiem novērš konstatētos trūkumus.
3.3. Ieskaita transportlīdzekļa nodošanas vieta – Rīgā, Sergeja Eizenšteina ielā 6.
3.4. Ieskaita transportlīdzekļa pieņemšanas nodošanas aktu ir tiesīgi parakstīt:
3.4.1. no Pasūtītāja puses – _______________________;
3.4.2. no Piegādātāja puses – _____________________.
3.5. Piegādātājs 5 (piecu) darba dienu laikā pēc Ieskaita transportlīdzekļu pieņemšanas – nodošanas aktu parakstīšanas veic Ieskaita transportlīdzekļu īpašuma tiesību maiņu normatīvajos aktos noteiktajā kārtībā.
3.6. Piegādātājs veic Transportlīdzekļa tehniskās apkopes Tehniskajā specifikācijā un Transportlīdzekļa ražotāja noteiktajā kārtībā visā garantijas periodā. Katras tehniskās apkopes izpildi un pieņemšanu apliecina Pušu pilnvaroto pārstāvju parakstīts tehniskās apkopes pieņemšanas – nodošanas akts, servisa darba uzdevums vai cits līdzvērtīgs dokuments, kurā norādīti vismaz veiktie darbi, izmantotie materiāli, Transportlīdzekļa nobraukums un apkopes veikšanas datums.
3.7. Īpašuma tiesības uz Ieskaita transportlīdzekļiem un to nejaušas bojāejas vai bojājuma risks pāriet Piegādātājam ar attiecīgā Ieskaita transportlīdzekļa pieņemšanas–nodošanas akta abpusējas parakstīšanas brīdi. No šā brīža Piegādātājs uzņemas pilnu atbildību par Ieskaita transportlīdzekli, tostarp par tā glabāšanu, lietošanu un īpašuma tiesību maiņas savlaicīgu reģistrāciju.
3.8. Visus ar Ieskaita transportlīdzekļu īpašuma tiesību maiņu saistītos izdevumus sedz Piegādātājs.

4. LĪGUMA SUMMA UN NORĒĶINU KĀRTĪBA
4.1. Līguma kopējā summa atbilstoši Līguma 2.pielikumā pievienotajam Piegādātāja iesniegtajam finanšu piedāvājumam Iepirkumā (turpmāk – Finanšu piedāvājums) ir _____________ (_______) EUR bez PVN, ko veido:
4.1.1. [bookmark: _Hlk138057930][bookmark: _Hlk138058522][bookmark: _Hlk138059293]Līgumcenas daļa par Preces piegādi ________(_______) EUR bez PVN (turpmāk - Līgumcena par Preces piegādi). PVN apmaksa tiek veikta normatīvajos aktos noteiktajā apmērā un kārtībā.
Līgumcenu par Preces piegādi veido starpība starp Finanšu piedāvājumā norādīto  summu par Preces piegādi ________(_______) EUR bez PVN un Finanšu piedāvājumā norādīto Ieskaita transportlīdzekļu cenu ________(_______) EUR bez PVN.  
4.1.2. Līgumcenas daļa par Preces ražotāja noteikto tehnisko apkopju veikšanu Preces garantijas termiņā ________(_______) EUR bez PVN (turpmāk - Līgumcena par Preces tehniskās apkopes pakalpojumu). PVN apmaksa tiek veikta normatīvajos aktos noteiktajā apmērā un kārtībā.
4.1.3. Finanšu piedāvājumā norādītās tehnisko apkopju cenas ir nemainīgas visā Līguma darbības laikā un ietver visas izmaksas, kas nepieciešamas attiecīgās ražotāja noteiktās tehniskās apkopes pilnīgai veikšanai, tostarp darbaspēka, materiālu u.c. izmaksas, kas nepieciešamas pakalpojuma nodrošināšanai. 
4.2. [bookmark: _Hlk138070594]Pasūtītājs Līguma 4.1.1.punktā minēto Līgumcenu par Preces piegādi samaksā Piegādātājam 10 (desmit) darba dienu laikā pēc Līguma 3.1.punktā minētā pieņemšanas – nodošanas aktu parakstīšanas un Līguma noteikumiem atbilstoši sagatavota Piegādātāja rēķinu saņemšanas.
4.3. Pasūtītājs samaksā par katru faktiski veikto un Pasūtītāja pieņemto tehnisko apkopi atbilstoši Finanšu piedāvājumā norādītajai attiecīgās apkopes cenai 10 (desmit) darba dienu laikā pēc Līguma 3.6. punktā minētā dokumenta abpusējas parakstīšanas un atbilstoši Līguma prasībām sagatavota rēķina un E-rēķina saņemšanas.
4.4. Piegādātājs sagatavo rēķinu PDF vai jebkurā citā cilvēklasāmā formātā. Rēķinam ir jābūt noformētam atbilstoši Latvijas Republikas normatīvo aktu prasībām, kā arī jābūt norādītiem Pasūtītāja rekvizītiem, Līguma datumam un numuram. Puses vienojas, ka šajā Līguma punktā noteiktais rēķins ir derīgs bez zīmoga un paraksta. 
4.5. Vienlaikus ar rēķinu Piegādātājs sagatavo arī  strukturētu elektronisko rēķinu XML formātā (turpmāk arī – E-rēķins), kas sagatavots atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. 
4.6. Līgumā noteiktos rēķinus Piegādātājs nosūta no e-pasta adreses: _________________  uz Pasūtītāja e-pasta adresi: webrekini@csdd.gov.lv vienā e‑pasta sūtījumā, pievienojot abpusēji parakstītu pieņemšanas – nodošanas aktu.

5. PUŠU ATBILDĪBA
5.1. Puses ir atbildīgas par Līgumā noteikto saistību savlaicīgu un pienācīgu izpildi.
5.2. Ja Preces piegāde aizkavēta Piegādātāja vainas dēļ, Piegādātājs Pasūtītājam maksā līgumsodu 0,1% apmērā no Līguma 4.1.punktā noteiktās Līguma summas par katru nokavēto dienu, bet ne vairāk kā 10% no Līguma 4.1. punktā noteiktās Līguma summas. 
5.3. Ja norēķini netiek veikti Līgumā norādītajā termiņā, Pasūtītājs maksā Piegādātājam līgumsodu 0,1% apmērā no kavētā maksājuma summas par katru nokavēto dienu, bet ne vairāk kā 10% no kavētā maksājuma summas.

6. KVALITĀTE UN GARANTIJAS
6.1. Piegādātājs garantē, ka piegādātā Prece būs augstas kvalitātes un atbildīs Tehniskās specifikācijas un Latvijas Republikas normatīvo aktu, kas uz to attiecas, prasībām.
6.2. Preces garantijas laiks ir 60 (sešdesmit) mēneši vai 150 000 km (atkarībā no tā, kurš nosacījums iestājas pirmais). Garantijas laiks skaitāms no Preces pieņemšanas – nodošanas akta abpusējas parakstīšanas dienas.  
6.3. Piegādātājs apņemas nodrošināt Transportlīdzekļa ražotāja garantijai pilnībā atbilstošu garantijas saistību izpildi Līgumā norādītajā garantijas periodā, arī ja Transportlīdzekļa ražotāja sniegtais garantijas termiņš ir mazāks par Līgumā norādīto garantijas periodu.
6.4. Piegādātājs nodrošina Transportlīdzekļa un tā aprīkojuma tehnisko apkopi, garantijas remontu un garantijas apkalpošanu Pasūtītāja adresē: Sergeja Eizenšteina ielā 6, Rīgā. 
6.5. Līguma 6.2.punktā norādītajā garantijas periodā Piegādātāja pienākums ir par saviem finanšu līdzekļiem novērst jebkādus atklātos defektus 10 (desmit) darba dienu laikā no Pasūtītāja pretenzijas saņemšanas dienas.
6.6. Līguma 6.2.punktā noteiktās garantijas saistības nav attiecināmas, ja:
6.6.1. defektu cēlonis ir Pasūtītāja rīcība (tajā skaitā nolaidība, apzināta bojāšana, Preces lietošana neatbilstoši lietošanas instrukcijai);
6.6.2. defektu cēlonis ir dabiskais nolietojums;
6.6.3. defekti ir radušies trešo personu darbības rezultātā.
6.7. Ja tehnisku iemeslu dēļ defektu nav iespējams novērst Līguma 6.5.punktā noteiktajā termiņā, tad Puses var vienoties par citu defektu novēršanas termiņu.
6.8. Ja Līguma 6.5. punktā vai atbilstoši 6.7. punktā noteiktajam termiņam defekti nav novērsti, Piegādātājs maksā līgumsodu 0,1% apmērā no kopējās Preces cenas par katru nokavēto dienu, bet ne vairāk kā 10% no kopējās Preces cenas.
6.9. Garantijas nodrošināšanai Piegādātājs Preču tehniskās apkopes veic atbilstoši Līgumam, tostarp Tehniskajai specifikācijai, un ražotāja norādītajam.
6.10. Piegādātājs nodrošina Pasūtītāju darbinieku pirmreizēju praktisko apmācību (viena darba diena) un atbalstu darbam ar Preci un tās aprīkojumu garantijas perioda laikā.
6.11. Piegādātājs nodrošina tehnisko dokumentāciju (Tehnikas ekspluatācijas un darba drošības instrukcijas) valsts valodā kopā ar Preces piegādi.	
6.12. Piegādātājs nodrošina Preces garantiju ar pilnu segumu, bez pašriska no Preces pieņemšanas - nodošanas akta abpusējas parakstīšanas brīža. 
6.13. Piegādātājs nodrošina Pasūtītājam lietošanai līdzvērtīgu Preci garantijas remonta laikā, ja garantijas remonta laiks pārsniedz 10 (desmit) darba dienas.	

7. APAKŠUZŅĒMĒJI
7.1. Piegādātājs nav tiesīgs bez saskaņošanas ar Pasūtītāju veikt piedāvājumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem. 
7.2. Piegādātājam ir pienākums saskaņot ar Pasūtītāju papildu apakšuzņēmēju iesaistīšanu Līguma izpildē.
7.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
7.3.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību Iepirkuma noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;
7.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR no kopējās Līguma vērtības, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;
7.3.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un Starptautisko un Latvijas Republikas nacionālo sankciju likuma 11.1 pantu.
7.6. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā šīs Līguma nodaļas noteikumiem.

8. LĪGUMA GROZĪŠANA UN IZBEIGŠANA
8.1. Līgumu var grozīt vai izbeigt, Pusēm savstarpēji vienojoties. Jebkuri Līguma grozījumi tiek noformēti rakstveidā un kļūst par Līguma neatņemamām sastāvdaļām.
8.2. Pasūtītājam ir tiesības vienpusēji izbeigt Līgumu, rakstveidā brīdinot vismaz 7 (septiņas) dienas iepriekš, ja:
8.2.1. Piegādātājs kavē Preces piegādes termiņu vairāk kā 50 (piecdesmit) dienas;
8.2.2. Piegādātājs nepilda jebkuru no Līgumā noteiktajām saistībām;
8.2.3. Piegādātājs kļūst maksātnespējīgs vai iestājas citi apstākļi, kas liedz Piegādātājam izpildīt Līguma saistības;
8.2.4. Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē Līguma izpildi.
8.2.5. Piegādātājs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Piegādātāju ir atbrīvojusi no naudas soda vai samazinājusi naudas sodu.
8.3. Līguma 8.2.punktā paredzētajos gadījumos Pasūtītājs vienpusēji izbeidz Līgumu, neatlīdzinot Piegādātājam nekādus zaudējumus.
8.4. Piegādātājam ir tiesības vienpusēji izbeigt Līgumu, rakstveidā brīdinot vismaz 7 (septiņas) dienas iepriekš, ja Pasūtītājs kavē Līgumā noteikto samaksas termiņu vairāk kā 30 (trīsdesmit) dienas.
8.5. [bookmark: _Hlk122353850][bookmark: _Hlk122382241]Ja Pasūtītājs ir atkāpies no Līguma Piegādātāja vainas dēļ Līgumā noteiktajos gadījumos vai Līgums lauzts pēc Piegādātāja iniciatīvas tāda iemesla dēļ, kas nav saistīts ar Pasūtītāja vainojamu darbību vai bezdarbību, Piegādātājs maksā Pasūtītājam līgumsodu 10% apmērā no Līgumcenas.  
8.6. Būtiski Līguma grozījumi, Pusēm, vienojoties, ir pieļaujami, ja iestājas apstākļi, kas atbilst kādam no Publisko iepirkumu likuma 61. panta trešajā daļā noteiktajiem priekšnoteikumiem, tostarp izmaiņas Līguma izpildes termiņos un tehniskajos risinājumos var veikt, ja ir attiecināms kāds no turpmāk norādītajiem gadījumiem:
8.6.1. konstatēta nepieciešamība veikt tādu papildu elementu piegādes, kas sākotnēji netika iekļautas tehniskajā specifikācijā un kuru nepieciešamību objektīvi nebija iespējams paredzēt Līguma slēgšanas brīdī;
8.6.2. konstatēta nepieciešamība veikt uzlabojumus tehniskajos risinājumos saistībā ar funkcionalitātes paplašināšanu, tehnoloģiskiem uzlabojumiem, savietojamību ar esošām iekārtām vai efektivitātes uzlabošanu.

9. STRĪDU IZSKATĪŠANA
9.1. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. 
9.2. Gadījumā, ja Puses 3 (trīs) nedēļu laikā nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas normatīvajos aktos noteiktajai lietu piekritībai.

10. NEPĀRVARAMA VARA
10.1. Puse nav atbildīga par Līguma daļēju vai pilnīgu saistību neizpildi, ja saistību neizpilde radusies nepārvaramas varas iestāšanās rezultātā, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības, un to ir izraisījis, piemēram, streiks, stihiska nelaime, katastrofa, epidēmija, blokāde, karš vai citi apstākļi, kas traucē Līguma izpildi un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
10.2. Pusei, kurai Līguma izpilde kļuvusi neiespējama nepārvaramas varas apstākļu dēļ, par to jāpaziņo rakstiski otrai Pusei trīs darbdienu laikā no nepārvaramas varas apstākļu iestāšanās brīža un paziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
10.3. Ja nepārvaramas varas apstākļi ilgst ilgāk kā 30 (trīsdesmit) dienas, Puses vienojas par tālāko Līguma izpildes gaitu.

11. CITI NOTEIKUMI
11.1. Pārstājot darboties vienam vai vairākiem Līguma noteikumiem, pārējie Līguma noteikumi paliek spēkā, ciktāl to neatceļ spēku zaudējušie Līguma punkti. Līguma pielikumi ir tā neatņemamas sastāvdaļas. 
11.2. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses rakstveida piekrišanas, izņemot normatīvajos aktos paredzētajos gadījumos.
11.3. Līgums ir saistošs Pusēm un to tiesību un saistību pārņēmējiem.
11.4. Lai sekmētu Līguma saistību izpildi pienācīgā kārtā un Līgumā noteiktajos termiņos, Puses nosaka kontaktpersonas, kuras ir tiesīgas parakstīt Līgumā minētos aktus, kā arī risināt citus ar Līguma izpildi saistītos jautājumus:
11.4.1. no Pasūtītāja puses ________________;
11.4.2. no Piegādātāja puses ________________.
11.5. Līguma izpildes ietvaros Pusēm savstarpēji apmainoties ar Pušu kontaktpersonu identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
11.6. Katra no Pusēm apņemas informēt tās personas, kuras personas dati (piemēram, kuras norādītas kā Pušu kontaktpersonas Līgumā) tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
11.7. Puses 5 (piecu) kalendāro dienu laikā paziņo viena otrai, ja Līguma ietvaros apstrādāto Pušu pārstāvju personu datu kategorijas ir mainījušās, tādējādi, sniedzot aktuālu, precīzu informāciju, ar mērķi Pusēm nodrošinot tikai un vienīgi precīzu datu apstrādi.
11.8. [bookmark: _Hlk72416814]Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pasūtītāja e-pasta adresi anonimi@csdd.gov.lv. 
11.9. Parakstot Līgumu Piegādātājs apliecina, ka ir iepazinies ar Pasūtītāja izstrādāto Piegādātāju rīcības kodeksu (turpmāk – Kodekss), kurš ir pieejams – www.csdd.lv un apņemas to ievērot. Kodekss ir neatņemama Līguma sastāvdaļa un tā ievērošana ir obligāta visā Līguma darbības laikā. Kodeksa pārkāpšana uzskatāma par Līguma būtisku pārkāpumu, kas Pasūtītājam dod tiesības izbeigt Līgumu vienpusēji, par to iepriekš rakstveidā brīdinot Piegādātāju.
11.10. Ja kādai no Pusēm tiek mainīts juridiskais statuss, kontaktpersona vai kāds no Līgumā minētajiem Pušu rekvizītiem, Pusei ir pienākums informēt par izmaiņām otru Pusi 5 (piecu) darba dienu laikā.
11.11. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā, nosūtot tos ierakstītā sūtījumā uz Puses juridisko adresi vai uz Līgumā minētās kontaktpersonas e-pasta adresi, parakstot sūtījumu ar drošu elektronisko parakstu.

12. PUŠU REKVIZĪTI


[bookmark: _Hlk62217626]ŠIS DOKUMENTS IR PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU

